રાજ્ય સરકાર ટૂંક સમયમાં ૨૦ માઈક્રોનથી ઓછી ગુણવત્તા ધરાવતા પ્લાસ્ટીકના ઉપયોગ પર પ્રતિબંધ જાહેર કરવાની હિમાયત કરી રહી છે. ત્યારે સરકારના આ નિર્ણયથી સમસ્યાનું સમાધાન આવે તેવી કોઈ શક્યતા નહીવત છે. તાજેતરમાં વિશ્વ પર્યાવરણ દિવસ નિમિત્તે રાજકોટ મહાનગર પાલિકા દ્વારા રાજકોટ શહેર જિલ્લામાં પાણીના પાઉચ તથા ચા માટે વપરાતા પ્લાસ્ટીકના કપના ઉપયોગ પર પ્રતિબંધ જાહેર કર્યો છે. આ નિયમને અનુક્રમે ભાવનગર સહિતના શહેરોની મહાનગર પાલિકા અનુસરવા ઈચ્છે છે તો બીજી તરફ રાજ્ય સરકાર પણ સમગ્ર રાજ્યમાં લાગુ કરવા વિચારણા હેઠળ છે. ત્યારે પર્યાવરણ પ્રેમીઓ તથા જાગૃત નાગરિકો એવો સવાલ કરી રહ્યા છે કે શું પ્લાસ્ટીકના વપરાશ પર પ્રતિબંધ મુકવાથી પ્રદુષણની સમસ્યા હલ થશે ?